Polis rampas jualan mercun, bunga api tanpa permit
KUCHING: Pasukan Khas Polis Daerah Kuching berjaya merampas mercun dan bunga api pelbagai jenis yang dijual tanpa permit yang sah di Bandar Baru Semariang di sini, baru-baru ini. Ketua Polis Daerah Kuching, Ahsmon Bajah berkata, rampasan dianggarkan bernilai RM80,000. Katanya, rampasan itu dilakukan sekitar 4.00 petang semalam di pekarangan tempat letak kereta di kawasan Bandar Baru Semariang, Kuching. “Dalam operasi ini, pihak polis telah membuat tangkapan ke atas lelaki tempatan berumur 25 tahun,” katanya dalam kenyataan hari ini. Beliau berkata, kes itu disiasat di bawah Seksyen 8 Akta Bahan Letupan 1957 yang memperuntukkan hukuman penjara hingga tujuh tahun atau denda RM10,000 atau kedua-duanya. “Peniaga atau individu haruslah memiliki permit untuk menjual mercun dan bunga api yang dibenarkan,” katanya. Oleh RYNNA SHA’ERRA 
See author's posts
